Pierce Brosnan

Pierce Brendan Brosnan (født 1953) er en irsk skuespiller og filmprodusent. Han spilte James Bond i GoldenEye, Tomorrow Never Dies, The World Is Not Enough og Die Another Day, samt rollen som Harry i Dante's Peak (1996). Han har en stjerne på Hollywood Walk of Fame.

 Liv og virke 
 Bakgrunn 
Brosnan vokste opp hos sine besteforeldre. Etter deres død bodde han sammen med en tante og deretter en onkel, men han ble senere sendt for å bo hos en kvinne som het Eileen. Brosnan vokste opp hos en romersk-katolsk familie, og han ble utdannet ved en lokal skole drevet av Christian Brothers der han tjenestegjorde som altergutt. Etter å ha forlatt skolen i en alder av 16 år, ville Brosnan bli maler og tok opplæring i kommersiell illustrasjon, og i tre år ble han utdannet i drama og teater i London.

 Karriere 
Brosnan opptrådte på teater før han fikk stor popularitet med TV-serien Remington Steele (1982–1987). Etter Remington Steele, tok Brosnan hovedrollen i filmer som Dante's Peak og Eventyreren Thomas Crown. I 1995 ble han den femte skuespilleren som fikk portrettere den britiske spionen James Bond, og han hadde hovedrollen i fire filmer mellom 1995 og 2002. Brosnan inngikk en avtale om tre James Bond-filmer, med mulighet for en fjerde film. Den første, GoldenEye fra 1995, spilte inn 350 millioner dollar på verdensbasis. Brosnan spilte også i Tomorrow Never Dies (1997) og The World Is Not Enough (1999). 

I 2002 medvirket Brosnan i sin fjerde film som James Bond, i Die Another Day, som fikk blandede kritikker, men ble en suksess på amerikanske kinoer. Skuespiller Daniel Craig overtok rollen som James Bond den 14. oktober 2005. Brosnan ga også stemmen til videospillet James Bond 007: Everything or Nothing som kom ut i 2004. Etter James Bond, hadde Brosnan hovedrollen i filmsuksesser som The Matador, som ble nominert til en Golden Globe i 2005, Mamma Mia! (National Movie Award i 2008), og The Ghost Writer (2010). I 1996 dannet Brosnan sitt eget produksjonsselskap med base i Los Angeles.

I de senere år har Brosnan blitt kjent for sitt omfattende veldedige arbeid og miljøaktivisme. Brosnan var gift med den australske skuespillerinnen Cassandra Harris fra 1980 til hennes død av eggstokkreft i 1991. Han adopterte datteren hennes, Charlotte Emily, i 1985 etter at faren hennes døde. Hun døde i 2003, også av eggstokkreft. I 2001 giftet Brosnan seg med den amerikanske journalisten og forfatteren Keely Shaye Smith. Han ble naturalisert amerikansk statsborger i september 2004, men beholdt sitt irske statsborgerskap. I 2004 spilte Brosnan i filmen After the Sunset sammen Salma Hayek og Woody Harrelson. Filmen fikk generelt negative anmeldelser. Brosnans neste film var The Matador i 2005.

I 2008 spilte Brosnan mot Meryl Streep i ABBA-musikalen Mamma Mia! Brosnan støttet John Kerry under presidentvalget i 2004, og han er tilhenger av likekjønnet ekteskap. Brosnan skal ha blitt oppmerksom på kjernefysisk nedrustning i en alder av ni år da hele verden uttrykte fordømmelse over amerikanske prøvesprengninger i Nevada, som fant sted i 1962. Brosnan boikottet premieren av GoldenEye i Frankrike for å støtte miljøorganisasjonen Greenpeace sin protest mot det franske programmet mot atomprøvesprengninger. I mai 2007 donerte Brosnan  dollar for å bygge en lekeplass på den hawaiiske øya Kauai, hvor han eier en bolig.

 Filmografi 

 (1980) Gangsterkrigen
 (1980) The Mirror Crack'd
 (1982–1987) Remington Steele (TV-serie)
 (1986) Nomads
 (1987) Taffin
 (1987) The Fourth Protocol
 (1988) The Deceivers
 (1988) Noble House (miniserie)
 (1989) Around the World in 80 Days (miniserie)
 (1990) Mister Johnson
 (1992) The Lawnmower Man
 (1992) Live Wire
 (1993) Mrs. Doubtfire
 (1993) Death Train
 (1994) Love Affair
 (1995) Night Watch
 (1995) GoldenEye
 (1996) Mars Attacks!
 (1996) The Mirror Has Two Faces
 (1997) Robinson Crusoe
 (1997) Tomorrow Never Dies
 (1997) Dante's Peak
 (1998) Quest for Camelot
 (1998) The Nephew
 (1999) Grey Owl
 (1999) The World Is Not Enough
 (1999) Eventyreren Thomas Crown
 (2001) The Tailor of Panama
 (2002) Die Another Day
 (2002) Evelyn
 (2004) After the Sunset
 (2004) Laws of Attraction
 (2005) The Matador
 (2007) Seraphim Falls
 (2007) Butterfly on a Wheel
 (2007) Married Life
 (2008) Mamma Mia!
 (2010) Percy Jackson & Lyntyven
 (2010) Remember Me
 (2012) Sommerbryllup i Italia
 (2013) The World's End
 (2013) The Love Punch
 (2014) A Long Way Down
 (2014) The November Man
 (2014) Some Kind of Beautiful
 (2015) Survivor
 (2015) No Escape
 (2016) Urge
 (2016) I.T.
 (2017) A Christmas Star
 (2017) The Only Living Boy in New York
 (2017) The Foreigner
 (2018) Mamma Mia! Here We Go Again
 (2018) Spinning Man
 (2018) Final Score

 Utmerkelser 
 Order of the British Empire (honorær), 2003

 Referanser 

 Eksterne lenker 



Kategori:Irske skuespillere
Kategori:James Bond
Kategori:Honorære utnevnelser til Order of the British Empire
Kategori:Hollywood Walk of Fame
Kategori:Razzie-vinnere
Kategori:Personer fra Drogheda
Kategori:Personer fra Navan
Kategori:Skuespillere innen dataspill